Etter bybrannen i 1841 ble Rytterveita en lukket bunnveit da passasjen mot Ørjaveita ble igjenbygd. Den ble også lukket i den forstand at det siden ble etablert en port i inngangen til Rytterveita mellom Olav Tryggvasons gate nummer 26 og 28. Veita forsvant helt i 1968 etter at den svenske varehuskjeden EPA rev bygården i Olav Tryggvasons gate nummer 28 og benyttet tomta og veita som byggegrunn for sitt nye varehus.<ref>Terje Bratsberg. Historisk Guide, Veitene - Middelalderens gatenett i Trondheim'', Trondheim kommune.